اولوسلار آراسی عالیم‌لر قروپو معین ائدیب کی، نئاندرتال اینسان‌لارین محو اولماسینا قلوبال سویوقلاشما دا سبب اولا بیلر.
آراشدیرماچی‌لار رومانیانین ماغارا‌لاریندا بیر نئچه اون مین ایل یاشی اولان ایستالاقمیت طبقه‌سی‌نین شیمیایی ترکیبینی آراشدیریب‌لار. معلوم اولوب کی، 40-44 مین ایل اول آوروپا اراضی‌سینده ایقلیم دؤزولمز درجه‌ده قورو و سویوق اولوب. بو، بیر نئچه عصر و یا مینیل‌لیک‌لر بویو داوام ائدیب.
عالیم‌لرین فیکرینجه، معاصر اینسان تیپی بو سویوق دؤورو کئچمه‌یه موفق اولوب، چونکی اونلار نئاندرتال‌لارا نیسبتن اطراف موحیطه داها یاخشی اویغونلاشیب‌لار. هوموسابين لر ات ایله یاناشی، بالیق و بیتکی یئییب و زنگین یئمک  اونلارین ساغ قالماسینا سبب اولوب.
